proxectonos/corpus_dominio_legal_administrativo_tmp huggingface dataset:
RESOLUCIÓN do 9 de xaneiro de 2008, da Dirección Xeral de Transportes, pola que se publican as subvencións concedidas ao abeiro da Orde do 18 de setembro de 2007, pola que se establecen as bases reguladoras para a concesión das subvencións a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais, e se procede á súa convocatoria para o ano 2007 (Diario Oficial de Galicia número 184, do 21 de setembro).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 11/02/2008

Por medio da Orde do 18 de setembro de 2007, a Consellería de Política Territorial, Obras Públicas e Transportes convocou subvencións para fomentar as condicións de seguridade, novas tecnoloxías e melloras ambientais.
Unha vez rematada a tramitación de todas as solicitudes que se presentaron, e en cumprimento do artigo 11.3º da citada orde, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Orde do 18 de setembro de 2007 pola que se establecen as bases reguladoras para a concesión das subvencións a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais, e se procede á súa convocatoria para o ano 2007.
Santiago de Compostela, 9 de xaneiro de 2008.
Mar Chao López
Directora xeral de Transportes
Ver referencia pdf "02900D002P015.PDF"
RESOLUCIÓN do 30 de xaneiro de 2008, da Secretaría Xeral da Consellería do Medio Rural, pola que se lles dá publicidade aos convenios subscritos por esta consellería no último cuadrimestre do ano 2007.
CONSELLERÍA DO MEDIO RURAL — III. OUTRAS DISPOSICIÓNS — 11/02/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería do Medio Rural nos meses de setembro, outubro, novembro e decembro do ano 2007, que se incorpora como anexo a esta resolución.
Santiago de Compostela, 30 de xaneiro de 2008.
Alberte Souto Souto
Secretario xeral da Consellería do Medio Rural
Ver referencia pdf "02900D006P069.PDF"
ACORDO do 12 de febreiro de 2008 polo que se fai pública a comunicación do director xeral da Compañía Radio Televisión de Galicia, do 11 de febreiro, en relación á emisión o día 18 de febreiro, no curso da súa programación para Galicia, dun debate ao cal foron convidadas as forzas políticas con representación no Congreso dos Deputados no ámbito desta comunidade autónoma.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 15/02/2008

En cumprimento do previsto no parágrafo segundo da norma sexta da Instrución da Xunta Electoral Central do 13 de setembro de 1999 (BOE número 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación, no Diario Oficial de Galicia, da comunicación do director xeral da Compañía Radio Televisión de Galicia, do 11 de febreiro, en relación á emisión o día 18 do mesmo mes, no curso da súa programación para Galicia, dun debate ao cal foron convidadas as forzas políticas con representación no Congreso dos Deputados no ámbito desta comunidade autónoma.
De conformidade co establecido na mencionada instrución, as entidades políticas afectadas poderán examinar esta programación nas dependencias da Xunta Electoral Provincial, sita no edificio da Audiencia Provincial, o andar primeira; rúa Capitán Juan Varela, s/n, desta cidade da Coruña, no prazo preclusivo dun día desde a publicación deste acordo, e formular os recursos que xulguen pertinentes.
A Coruña, 12 de febreiro de 2008.
Manuel Ferreiro González
Secretario da Xunta Electoral Provincial da Coruña
ACORDO do 11 de febreiro de 2008 polo que se fai a designación da Comisión de Radio e Televisión en relación coas eleccións ao Congreso dos Deputados e ao Senado, convocadas polo Real decreto 33/2008, do 14 de xaneiro.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 15/02/2008

A Xunta Electoral Provincial, en reunión do día da data, á vista da delegación efectuada pola Xunta Electoral Central por medio da Instrución 1/2008, do 4 de febreiro de 2008 (BOE nº 36, do 11 de febreiro), acordou designar a Comisión de Radio e Televisión en relación coas eleccións ao Congreso dos Deputados e ao Senado, convocadas polo Real decreto 33/2008, do 14 de xaneiro, á cal, conforme dispón o artigo 65.5º da Lei orgánica 5/1985, do 19 de xuño, do réxime electoral xeral, lle corresponde, baixo a dirección da Xunta Electoral Provincial, efectuar a proposta de distribución de espazos gratuítos de propaganda electoral nos medios de comunicación de titularidade pública de ámbito rexional ou provincial.
A Comisión de Radio e Televisión, que se constituirá o próximo día 13 de febreiro, ás 19.00 horas, na Secretaría da Xunta Electoral Provincial, estará formada polas seguintes persoas:
José Luis Iravedra Lestal, proposto polo Partido Popular.
José Manuel Lage Tuñas, proposto polo Partido dos Socialistas de Galicia-Partido Socialista Obrero Español.
Cecilia Pérez Orge, proposta polo Bloque Nacionalista Galego.
A Coruña, 11 de febreiro de 2008.
Manuel Ferreiro González
Secretario da Xunta Electoral Provincial da Coruña
RESOLUCIÓN do 31 de xaneiro de 2008, da Secretaría Xeral de Emigración, pola que se lles dá publicidade aos convenios de colaboración subscritos por esta secretaría xeral no último cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/02/2008

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Secretaría Xeral de Emigración nos meses de setembro, outubro, novembro e decembro do ano 2007, que se incorpora como anexo a esta resolución.
Santiago de Compostela, 31 de xaneiro de 2008.
Manuel Luis Rodríguez González
Secretario xeral de Emigración
Ver referencia pdf "03300D004P028.PDF"
CORRECCIÓN de erros.-Resolución do 4 de maio de 2007 pola que se ordena a publicación do acordo do Consello da Xunta de Galicia, do 3 de maio de 2007, polo que se aproba a modificación da relación de postos de traballo da Consellería de Presidencia, Administracións Públicas e Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/02/2008

Advertidos erros na Resolución do 4 de maio de 2007, publicada no DOG nº 92, do luns 14 de maio de 2007, é necesario facer as oportunas correccións:
-Na páxina 10.749, na epígrafe amortizacións:
Ver referencia pdf "03300D004P028.PDF"
-Na páxina 7.750:
Debe suprimirse o parágrafo:
«-O posto «PR.C02.00.004.15770.095. Xefe Servizo de Seguimento e Análise Orzamentaria», cambia de denominación, que pasa a ser «Xefe/a Servizo de Control e Seguimento Orzamentario», e pasa a depender tamén da «S. X. de Xestión Económica e Persoal» co código «PR.C02.00.005.15770.020».
-Na páxina 7.751:
Debe engadirse, antes do texto «Na páxina 6.162», o seguinte parágrafo:
«-O posto «XU.C02.00.001.15770.005.-Servizo Xestión Económica e Persoal», cambia de denominación, que pasaa ser «Xefe/a Servizo de Control e Seguimento Orzamentario», e pasa a depender da recentemente creada «S. X. de Xestión Económica e Persoal» da Consellería de Presidencia, Administracións Públicas e Xustiza, na páxina 11.164, co código «PR.C02.00.005.15770.020».
RESOLUCIÓN do 28 de xaneiro de 2008 pola que se lles dá publicidade ás axudas concedidas ao abeiro da Orde do 16 de novembro de 2006 pola que se establecen as bases reguladoras e se convoca a concesión de axudas para paliar os danos causados nas explotacións marisqueiras e na industria da conserva polas inundacións acaecidas no mes de outubro en Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/02/2008

De conformidade co disposto no artigo 15 da Lei 9/2007, do 13 de xuño, de subvencións de Galicia e no artigo 20 da Orde do 16 de novembro de 2006, procédese á publicación das axudas concedidas ao abeiro da citada orde.
Finalidade da axuda: contribuír a paliar os danos causados nas explotacións marisqueiras e na industria da conserva polas inundacións do mes de outubro do ano 2006 en Galicia.
Normas reguladoras:
Orde do 16 de novembro de 2006 pola que se establecen as bases reguladoras e se convoca a concesión de axudas para paliar os danos causados nas explotacións marisqueiras e na industria da conserva polas inundacións acaecidas no mes de outubro en Galicia (DOG nº 222, do 17 de novembro de 2006).
Orde do 28 de decembro de 2006, pola que se modifica a do 16 de novembro de 2006 (DOG nº 5, do 8 de xaneiro de 2007).
Orde do 17 de abril de 2007, pola que se modifica a do 16 de novembro de 2006 (DOG nº 80, do 25 de abril de 2007).
Aplicacións orzamentarias, dos orzamentos xerais da Comunidade Autónoma de Galicia para o ano 2007:
14.01.722A.470.0
14.01.722A.481.0
14.01.722A.770.0
14.01.722A.781.0
Crédito orzamentario: 2.945.800 euros.
Santiago de Compostela, 28 de xaneiro de 2008.
Carmen Gallego Calvar
Conselleira de Pesca e Asuntos Marítimos
Ver referencia pdf "03000D006P022.PDF"
CORRECCIÓN de erros.-Resolución do 22 de outubro de 2007, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2008, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO — III. OUTRAS DISPOSICIÓNS — 12/02/2008

Advertidos erros na devandita resolución publicada no Diario Oficial de Galicia número 211, do 31 de outubro de 2007, é necesario facer a seguinte corrección:
-No anexo IV, provincia de Pontevedra, na páxina 17.530, onde di: «47. Ribadumia: 28 de abril, Luns de Pascua; 10 de decembro, Santa Olaia», debe dicir: «47. Ribadumia: 24 de marzo, Luns de Pascua; 10 de decembro, Santa Olaia».
RESOLUCIÓN do 20 de xaneiro de 2008, da Secretaría Xeral da Consellería de Innovación e Industria, pola que se lles dá publicidade aos convenios de colaboración subscritos por esta consellería no último cuadrimestre.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 12/02/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
RESOLVO:
Darlle publicidade á relación dos convenios subscritos pola Consellería de Innovación e Industria nos meses de setembro, outubro, novembro e decembro do ano 2007, que se incorpora como anexo a esta resolución.
Santiago de Compostela, 20 de xaneiro de 2008.
Emilio Nogueira Moure
Secretario xeral da Consellería de Innovación
e Industria
Ver referencia pdf "03000D005P020.PDF"
RESOLUCIÓN do 28 de xaneiro de 2008 pola que se lle dá publicidade ao convenio de colaboración subscrito polo Fondo Galego de Garantía Agraria no terceiro cuadrimestre de 2007.
FONDO GALEGO DE GARANTÍA AGRARIA — III. OUTRAS DISPOSICIÓNS — 12/02/2008

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), dispón que cada consellería ou entidade da Comunidade Autónoma de Galicia deberá publicar cuadrimestralmente no Diario Oficial de Galicia os convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
Polo exposto, e en virtude das facultades que teño concedidas no artigo 8 da Lei 7/1994, do 29 de decembro, e no artigo 14 do Decreto 128/1996, do 14 de marzo,
RESOLVO:
Facer público o convenio subscrito polo organismo autónomo Fondo Galego de Garantía Agraria no último cuadrimestre de 2007, conforme o anexo da presente resolución.
Santiago de Compostela, 28 de xaneiro de 2008.
Edelmiro López Iglesias
Director do Fondo Galego de Garantía Agraria
ANEXO
Convenio: convenio de colaboración entre o Fondo Español de Garantía Agraria, a Consellería de Política Territorial, Obras Públicas e Transportes da Xunta de Galicia e o Fondo Galego de Garantía Agraria da Xunta de Galicia para o cofinanciamento da realización da cobertura de fotografía aérea, ortofotografía dixital de alta resolución e modelo dixital do terreo para a renovación do sistema de información xeográfica de identificación de parcelas na Comunidade Autónoma de Galicia.
Sinatura: 11-10-2007.
DECRETO 13/2008, do 22 de xaneiro, polo que se dispón o nomeamento de membros do Consello Económico e Social de Galicia.
PRESIDENCIA — II. AUTORIDADES E PERSOAL — 13/02/2008

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase membro titular do Consello Económico e Social de Galicia a Isabel Vilalba Seivane e como membro suplente a Xosé Pérez Rei, en representación do Sindicato Labrego Galego.
Santiago de Compostela, vinte e dous de xaneiro de dous mil oito.
Emilio Pérez Touriño
Presidente
DECRETO 12/2008, do 22 de xaneiro, polo que se dispón o cesamento de membros do Consello Económico e Social de Galicia.
PRESIDENCIA — II. AUTORIDADES E PERSOAL — 13/02/2008

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro titular do Consello Económico e Social de Galicia Manuel Dacal Vázquez e como membro suplente Xoán Monasterio Suárez, en representación do Sindicato Labrego Galego.
Santiago de Compostela, vinte e dous de xaneiro de dous mil oito.
Emilio Pérez Touriño
Presidente
b) NOMEAMENTOS PRESIDENCIA
ORDE do 7 de febreiro de 2008 pola que se amplía o prazo de presentación de solicitudes das axudas previstas na Orde do 19 de decembro de 2007, pola que se establecen as bases que regulan, para o exercicio do ano 2008, as axudas e subvencións da Consellería de Traballo para o fomento do emprego a través dos programas de cooperación.
CONSELLERÍA DE TRABALLO — III. OUTRAS DISPOSICIÓNS — 13/02/2008

Mediante Orde do 19 de decembro de 2007 (DOG nº 6, do 9 de xaneiro de 2008), a Consellería de Traballo establece as bases que regulan, para o exercicio do ano 2008, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e procede á súa convocatoria.
A inmediata publicación desta orde de convocatoria neste exercicio de 2008 en relación ás datas de publicación en anos precedentes permite dispor dun maior tempo para a tramitación e xestión dos correspondentes expedientes, polo que aínda que se amplíe o prazo nun período dun mes, este remataría antes do que o fixo no exercicio de 2007, en consecuencia, co fin de facilitar a preparación dos oportunos expedientes por parte das diferentes entidades interesadas en participar nesta convocatoria e de que estas dispoñan de máis tempo, parece oportuna a ampliación do prazo de presentación de solicitudes recollido no seu artigo 3.3º.
Consecuentemente con todo o anterior e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.-Amplíase, ata o 15 de marzo de 2008, o prazo de presentación de solicitudes para as subvencións reguladas na Orde do 19 de decembro de 2007, pola que se establecen as bases que regulan, para o exercicio do ano 2008, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria, agás as solicitudes de axudas e subvencións para a contratación de mulleres vítimas de violencia, que poderán presentarse ao longo de todo o ano.
Disposicións derradeiras
Primeira.-Autorízase ao director xeral de Promoción do Emprego para dictar, no ámbito das súas competencias, as resolucións e instrucións necesarias para o desenvolvemento e execución desta orde.
Segunda.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de febreiro de 2008.
Ricardo Jacinto Varela Sánchez
Conselleiro de Traballo
CORRECCIÓN de erros.-Resolución do 21 de novembro de 2007, da Dirección Xeral de Industria, Enerxía e Minas, pola que se determinan os factores de conversión de metros cúbicos a quilogramos nas facturas de contadores de gas propano canalizado na Comunidade Autónoma de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 12/02/2008

Advertido erro na citada resolución, publicada no Diario Oficial de Galicia nº 1, do 2 de xaneiro de 2008, cómpre facer a seguinte corrección:
Ver referencia pdf "03000D005P020.PDF"
RESOLUCIÓN do 22 de xaneiro de 2008 pola que se lles dá publicidade ás axudas concedidas ao abeiro da Orde do 4 de setembro de 2007 pola que se establecen as bases reguladoras para a concesión, en réxime de concorrencia competitiva, das subvencións a empresas galegas do sector téxtil e da confección ou vinculadas ao devandito sector que superen o límite de PEME para a realización de actuacións que repercutan na súa competitividade a medio e longo prazo, e se procede á súa convocatoria (IN515A) (Diario Oficial de Galicia número 176, do 11 de setembro de 2007).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 13/02/2008

O artigo 21 das bases reguladoras, dispón que no prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención, e unha vez resoltas estas por Resolución do 4 de decembro de 2007,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 4 de setembro de 2007 pola que se establecen as bases reguladoras para a concesión, en réxime de concorrencia competitiva, das subvencións a empresas galegas do sector téxtil e da confección ou vinculadas ao devandito sector que superen o límite de PEME para a realización de actuacións que repercutan na súa competitividade a medio e longo prazo, e se procede á súa convocatoria (IN515A).
Santiago de Compostela, 22 de xaneiro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "03100D008P033.PDF"
RESOLUCIÓN do 21 de xaneiro de 2008, da Secretaría Xeral de Emigración, pola que se fai pública a concesión de axudas para a realización de actividades informativas destinadas ás colectividades e emigrantes galegos no exterior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/02/2008

De acordo co establecido no artigo 10 da Resolución do 12 de febreiro de 2007, pola que se establecen e regulan as subvencións para a realización de actividades informativas destinadas ás colectividades e emigrantes galegos no exterior, esta secretaría acorda facer pública a relación de candidatos que obtiveron unha axuda igual ou superior a 3.000  nesta convocatoria e que figuran no anexo desta resolución.
Santiago de Compostela, 24 de xaneiro de 2008.
Manuel Luis Rodríguez González
Secretario xeral de Emigración
Ver referencia pdf "03100D003P019.PDF"
RESOLUCIÓN do 18 de xaneiro de 2008 pola que se lles dá publicidade aos convenios de colaboración subscritos polo Instituto Galego de Estatística no terceiro cuadrimestre de 2007.
INSTITUTO GALEGO DE ESTATÍSTICA — III. OUTRAS DISPOSICIÓNS — 14/02/2008

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior e, en virtude das facultades que teño concedidas,
RESOLVO:
Único.-Facer pública a relación de convenios subscritos polo Instituto Galego de Estatística nos meses de setembro, outubro, novembro e decembro de 2007, que se anexa a esta resolución.
Santiago de Compostela, 18 de xaneiro de 2008.
José Colino Sueiras
Director do Instituto Galego de Estatística
Ver referencia pdf "03200D004P070.PDF"
ORDE do 13 de febreiro de 2008 pola que se dispón o cesamento dun vogal do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 19/02/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do ente público Portos do Estado, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Jesús Poncela Pardo como vogal do Consello de Administración da Autoridade Portuaria da Coruña, en representación da Administración xeral do Estado, agradecéndolle os servizos prestados.
Santiago de Compostela, 13 de febreiro de 2008.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 13 de febreiro de 2008 pola que se dispón o nomeamento dun vogal do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 19/02/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do ente público Portos do Estado, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de José Miguel Lubián García como vogal do Consello de Administración da Autoridade Portuaria da Coruña, en representación da Administración xeral do Estado.
Santiago de Compostela, 13 de febreiro de 2008.
María José Caride Estévez
Conselleira de Política Territorial, Obras Públicas
e Transportes
ORDE do 13 de febreiro de 2008 pola que se determina o importe máximo das axudas que se poderán outorgar no exercicio orzamentario de 2008 ao abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia.
CONSELLERÍA DE VIVENDA E SOLO — III. OUTRAS DISPOSICIÓNS — 19/02/2008

O Decreto 228/2002, do 20 de xuño, constitúe o marco normativo polo que se regula a concesión de subvencións para a rehabilitación protexida de vivendas situadas no medio rural de Galicia.
O seu artigo 6.4º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que se poidan consignar en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
O Decreto 211/2005, do 3 de agosto, polo que se establece a nova estrutura da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adicional sétima establece que as referencias contidas na normativa reguladora do organismo autónomo Instituto Galego da Vivenda e Solo, en canto ao conselleiro e á Consellería de Política Territorial, Obras Públicas e Vivenda, deberán entenderse referidas á Consellería de Vivenda e Solo.
En uso da referida autorización,
DISPOÑO:
Artigo único.-Para os efectos do disposto no artigo 6.4º do Decreto 228/2002, do 20 de xuño, e para dar cobertura aos expedientes que acaden no presente exercicio a fase de concesión determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2008, onde figuran os créditos con cargo aos que serán atendidas as axudas do Decreto 228/2002, é a 17.02.451A.780.0.
2. O importe máximo destas axudas que se poderán outorgar dentro do exercicio orzamentario de 2008 será de 3.450.000 .
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de febreiro de 2008.
Teresa Táboas Veleiro
Conselleira de Vivenda e Solo
ORDE do 13 de febreiro de 2008 pola que se determina o importe máximo das axudas que se poderán outorgar no exercicio orzamentario de 2008 ao abeiro do Decreto 295/2002, do 17 de outubro, sobre subvencións a fondo perdido para a reconstrución protexida de vivendas no medio rural de Galicia.
CONSELLERÍA DE VIVENDA E SOLO — III. OUTRAS DISPOSICIÓNS — 19/02/2008

O Decreto 295/2002, do 17 de outubro, constitúe o marco normativo polo que se regula a concesión de subvencións para a reconstrución protexida de vivendas situadas no medio rural de Galicia.
O seu artigo 6.2º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que se poidan consignar en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
O Decreto 211/2005, do 3 de agosto, polo que se establece a nova estrutura da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adicional sétima establece que as referencias contidas na normativa reguladora do organismo autónomo Instituto Galego da Vivenda e Solo, en canto ao conselleiro e á Consellería de Política Territorial, Obras Públicas e Vivenda, deberán entenderse referidas á Consellería de Vivenda e Solo.
En uso da referida autorización,
DISPOÑO:
Artigo único.-Para os efectos do disposto no artigo 6.2º do Decreto 295/2002, do 17 de outubro, e para dar cobertura aos expedientes que acaden neste exercicio a fase de concesión determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2008, onde figuran os créditos con cargo aos cales serán atendidas as axudas do Decreto 295/2002, é a 17.02.451A.780.0.
2. O importe máximo destas axudas que se poderán outorgar dentro do exercicio orzamentario de 2008 será de 700.000 .
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de febreiro de 2008.
Teresa Táboas Veleiro
Conselleira de Vivenda e Solo
ORDE do 12 de febreiro de 2008 pola que se determina o importe máximo das axudas que se poderán outorgar no exercicio orzamentario de 2008 ao abeiro do Plan de Vivenda 2005-2008 regulado polo Real decreto 801/2005 e polo Decreto 18/2006.
CONSELLERÍA DE VIVENDA E SOLO — III. OUTRAS DISPOSICIÓNS — 19/02/2008

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas se atenderán da forma que será establecida mediante ordes anuais da Consellería de Vivenda e Solo.
DISPOÑO:
Artigo único.-Para os efectos do disposto no artigo sexto do Decreto 18/2006, do 26 de xaneiro, e para dar cobertura aos expedientes que acaden neste exercicio a fase de concesión, determínanse as aplicacións do estado de gastos dos orzamentos xerais da Comunidade Autónoma de Galicia para o ano 2008, onde figuran os créditos con cargo aos que serán atendidas as axudas previstas no citado decreto:
1. Para adquisición de vivenda protexida e usada e promoción para uso propio por parte de familias e institucións sen ánimo de lucro a aplicación é a 17.02.451B.780.1 por un importe máximo de 3.000.000 .
2. Para as actuacións de urbanización protexida de solo e a promoción de vivendas protexidas de nova construción para alugamento e de aloxamentos protexidos por empresas privadas corresponderá á aplicación 17.02.451B.770.0 por un importe máximo 4.680.000 .
3. Para rehabilitación de edificios e vivendas e reserva de recursos non territorializados por parte de familias e institucións sen ánimo de lucro corresponderá á aplicación 17.02.451A.780.1 por un importe máximo de 2.600.000 .
4. Para a urbanización protexida de solo por organismos autónomos corresponderá á aplicación 17.02.451B.731.0 por un importe máximo de 2.857.810 .
5. Para as actuacións de urbanización protexida de solo e a promoción de vivendas protexidas de nova construción para aluguer e de aloxamentos protexidos por sociedades públicas locais corresponderá á aplicación 17.02.451B.760.2 por un importe máximo de 350.000 .
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de febreiro de 2008.
Teresa Táboas Veleiro
Conselleira de Vivenda e Solo
ORDE do 13 de febreiro de 2008 pola que se exclúe do Catálogo de montes de utilidade pública da provincia de Lugo o monte Fontes e Caladín, no concello de Cervantes.
CONSELLERÍA DO MEDIO RURAL — III. OUTRAS DISPOSICIÓNS — 19/02/2008

De conformidade co establecido no artigo 16 e concordantes da Lei 43/2003, do 21 de novembro, de montes, e no artigo 43 do Decreto 485/1962, polo que se aproba o Regulamento de montes, logo de instrución do expediente pola Delegación Provincial da Consellería do Medio Rural en Lugo, no cal se acredita que o monte Fontes e Caladín, situado no concello de Cervantes (Lugo), non reúne as condicións que foron determinantes na súa inclusión no Catálogo de montes de utilidade pública, esta consellería, tendo en conta o informe-proposta da Dirección Xeral de Montes e Industrias Forestais do 19 de novembro de 2007, e de conformidade co previsto nos artigos 34 e 38 da Lei 1/1983, do 22 de febreiro, reguladora da Xunta e da súa Presidencia,
Dispón:
Artigo único.-Excluír do Catálogo de montes de utilidade pública da provincia de Lugo o monte Fontes e Caladín, incluído ata o momento no antedito catálogo coas seguintes características:
Nome: Fontes e Caladín.
Número: 2.
Concello: Cervantes.
Pertenza: parroquias de Borzoado, Dorna e outras.
Límites:
N: con predios particulares.
E: con termo das aldeas do distrito de Navia de Suarna.
S: con termos da provincia de León e co Cebreiro.
O: con termos dos Nogais e Becerreá.
Superficie total: 120 ha.
Superficie pública: 120 ha.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia, e contra ela poderase interpoñer recurso de reposición con carácter potestativo ante o conselleiro do Medio Rural, no prazo dun mes, ou ben interpoñer directamente o recurso contencioso-administrativo, ante o Tribunal Superior de Xustiza de Galicia, no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 13 de febreiro de 2008.
Alfredo Suárez Canal
Conselleiro do Medio Rural
RESOLUCIÓN do 4 de febreiro de 2008, da Secretaría Xeral da Consellería de Medio Ambiente e Desenvolvemento Sostible, pola que se lles dá publicidade aos convenios de colaboración subscritos por esta consellería no último cuadrimestre de 2007.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 27/02/2008

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), dispón que cada consellería da Xunta de Galicia publicará no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga, por medio desta resolución dáselle publicidade á relación dos convenios suscritos pola Consellería de Medio Ambiente e Desenvolvemento Sostible no último cuatrimestre do ano 2007, que se incorpora como anexo a esta resolución.
Santiago de Compostela, 4 de febreiro de 2008.
Jorge Antonio Santiso Blanco
Secretario xeral da Consellería de Medio Ambiente e Desenvolvemento Sostible
Ver referencia pdf "04100D009P067.PDF"
RESOLUCIÓN do 30 de xaneiro de 2008, da Secretaría Xeral de Relacións Exteriores, pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no terceiro cuadrimestre do ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/02/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos por esta secretaría xeral no terceiro cuadrimestre do ano 2007 e que se relacionan no anexo a esta resolución.
Santiago de Compostela, 30 de xaneiro de 2008.
P.D. (Decreto 44/2006)
Julio César Félix Fernández Mato
Secretario xeral de Relacións Exteriores
Ver referencia pdf "04100D006P030.PDF"
ORDE do 18 de febreiro de 2008 pola que se modifica a do 6 de xullo de 2007 pola que se establece o número de unidades e os postos de traballo docentes dos centros públicos dependentes da Consellería de Educación e Ordenación Universitaria nos niveis de educación infantil, primaria e educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/02/2008

A Orde do 6 de xullo de 2007 estableceu o número de unidades e os postos de traballo docentes dos centros públicos dependentes desta consellería nos niveis de educación infantil, primaria e educación especial, un catálogo que pretende a ampliación gradual dos cadros de persoal docente dos centros e a efectiva organización deles.
Así mesmo, a Orde do 1 de outubro de 2007 modificou determinados aspectos da devandita orde, para adaptala ás exixencias duns cadros de persoal que incidan na calidade da educación.
O novo catálogo, que deberá estar vixente na súa totalidade no inicio do curso académico 2009/2010, fai necesaria a revisión da oferta nalgúns centros e a publicación dela na súa totalidade co fin de garantir a claridade e transparencia necesaria co administrado.
En consecuencia, esta consellería, por proposta da Dirección Xeral de Ordenación e Innovación Educativa
DISPÓN:
Artigo único.-Modificar a Orde do 6 de xullo de 2007 pola que se establece o número de unidades e postos de traballo docentes dos centros públicos dependentes da Consellería de Educación e Ordenación Universitaria nos niveis de educación infantil, primaria e educación especial.
Os anexos I, II, III, IV e V relativos ás disposicións primeira e segunda da orde de referencia, quedan modificados polos que se publican nesta orde.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de febreiro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "04100D006P030.PDF"
Ver referencia pdf "04100D007P058.PDF"
ACORDO do 13 de febreiro de 2008 polo que se fai pública a comunicación do director xeral da Compañía de Radio Televisión de Galicia, participando o Plan de cobertura da RTG, S.A. e da TVG, S.A., relativo ás eleccións convocadas para o 9 de marzo de 2008, que inclúe previsión de debates e entrevistas.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 18/02/2008

En cumprimento do previsto no parágrafo segundo da norma sexta da Instrución da Xunta Electoral Central do 13 de setembro de 1999 (BOE nº 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, sobre procedemento dos recursos contra actos dos medios de comunicación do director xeral da Compañía Radio Televisión de Galicia, participando o Plan de cobertura da RTG, S.A. e a TVG, S.A., relativo ás eleccións convocadas para o 9 de marzo de 2008, que inclúe previsión de debates e entrevistas.
De conformidade co establecido na mencionada instrución, as entidades políticas afectadas poderán examinar a devandita programación nas dependencias da xunta electoral provincial, sita no edificio da Audiencia Provincial, planta primeira, rúa Capitán Juan Varela, s/n, da cidade da Coruña, no prazo preclusivo dun día desde a publicación deste acordo e formular os recursos que consideren pertinentes.
A Coruña, 13 de febreiro de 2008.
Manuel Ferreiro González
Secretario da Xunta Electoral Provincial da Coruña
ORDE do 15 de febreiro de 2008 de modificación da do 29 de xaneiro, pola que se determinan os servizos mínimos dirixidos a garantir os servizos esenciais nas institucións sanitarias do Servizo Galego de Saúde, durante a folga convocada pola organización sindical OŽMega a partir do día 1 de febreiro de 2008 e con carácter indefinido.
CONSELLERÍA DE SANIDADE — III. OUTRAS DISPOSICIÓNS — 18/02/2008

No Diario Oficial de Galicia do 31 de xaneiro de 2008 (DOG nº 22), foi publicada a orde pola que se determinan os servizos mínimos dirixidos a garantir os servizos esenciais nas institucións sanitarias do Servizo Galego de Saúde durante a folga convocada pola organización sindical OŽMega a partir do día 1 de febreiro de 2008 e con carácter indefinido, que afecta o persoal facultativo que non percibe complemento específico.
No anexo da Orde do 29 de xaneiro de 2008, no cadro de efectivos designados pola Xerencia de Atención Primaria de Ourense, figura 1 efectivo no Centro de Saúde de Verín na quenda de tarde e 1 efectivo no Centro de Saúde de Coles na quenda de mañá.
Unha vez que a folga se mantén no tempo e que se incrementa a demanda asistencial, para poder manter unha axeitada cobertura dos servizos esenciais de asistencia sanitaria no Centro de Saúde Valle Inclán, dependente da Xerencia de Atención Primaria de Ourense, motivada pola garantía da protección da saúde da poboación na área, cómpre manter os anteriores e engadir os seguintes efectivos:
-1 efectivo no Centro de Saúde Valle Inclán (Ourense) na quenda de mañá.
Outorgada audiencia ao comité de folga,
DISPOÑO:
Artigo 1º
No cadro correspondente aos servizos mínimos da Xerencia de Atención Primaria de Ourense, no anexo á Orde do 29 de xaneiro de 2007 (DOG nº 22, do 31 de xaneiro), débese engadir:
-1 efectivo no Centro de Saúde Valle Inclán (Ourense), na quenda de mañá.
Disposición derradeira
Esta modificación da orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de febreiro de 2008.
María José Rubio Vidal
Conselleira de Sanidade
ORDE do 13 de febreiro de 2008 pola que se nomea director do ente público Portos de Galicia a José Ignacio Villar García.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 18/02/2008

En virtude do establecido no artigo 9.2º da Lei 5/1994, do 29 de novembro, de creación do ente público Portos de Galicia, conforme a redacción dada pola Lei 2/1998, do 8 de abril, de medidas tributarias, de réxime orzamentario, función pública, patrimonio, organización e xestión, e por proposta do presidente do Consello de Administración do ente público
Nomeo a José Ignacio Villar García director do ente público Portos de Galicia.
Santiago de Compostela, 13 de febreiro de 2008.
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 31 de xaneiro de 2008 pola que se lles dá publicidade aos beneficiarios das axudas concedidas ao abeiro das bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das Pemes para a mellora competitiva na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 18/02/2008

Mediante a Resolución do 21 de maio de 2007 publicáronse as bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das Pemes para a mellora competitiva na Comunidade Autónoma de Galicia (DOG nº 101, do 28 de maio). As mencionadas bases diríxense a facilitar o acceso ao financiamento nos investimentos das microempresas, dos emprendedores, e das Pemes que melloren a súa competitividade.
No seu artigo 13 establecen que, de conformidade co artigo 13.4º da Lei 4/2006, do 30 de xuño, de transparencia e boas prácticas na Administración pública galega, o Instituto Galego de Promoción Económica publicará as axudas concedidas ao abeiro destas bases no Diario Oficial de Galicia.
Estas axudas serán financiadas con cargo ás aplicacións orzamentarias 02.01.E1/13/01.656701, 02.01.E1/13/01.656702, 02.01.E1/13/02.656701, 02.01.E1/13/02.656702, 02.01.E4/13/01.656701 e 02.01.E4/13/01.656702 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios indirectos das axudas concedidas ao abeiro das bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das Pemes para a mellora competitiva na Comunidade Autónoma de Galicia durante o terceiro trimestre de 2007, que figura como anexo.
Santiago de Compostela, 31 de xaneiro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
Ver referencia pdf "03400D013P035.PDF"
RESOLUCIÓN do 15 de xaneiro de 2008 pola que se lles dá publicidade aos convenios de colaboración subscritos polo Instituto Galego de Promoción Económica no terceiro cuadrimestre de 2007.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 18/02/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Único.-Facer pública a relación dos convenios subscritos polo Instituto Galego de Promoción Económica nos meses de setembro, outubro, novembro e decembro do ano 2007, que se anexa a esta resolución.
Santiago de Compostela, 15 de xaneiro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
Ver referencia pdf "03400D011P034.PDF"
DECRETO 16/2008, do 17 de xaneiro, polo que se dispón o nomeamento dun vogal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 18/02/2008

O Consello de Administración é o órgano superior colexiado do ente público Portos de Galicia, como dispón o artigo 10 do regulamento do ente, aprobado polo Decreto 227/1995, do 20 de xullo.
No citado artigo sinálase a composición do Consello de Administración, así como a forma de nomeamento e cesamento dos seus vogais, que son todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos titulares das consellerías.
O titular da Consellería de Economía e Facenda formula proposta de nomeamento dun vogal en representación do departamento no Consello de Administración do ente público, como consecuencia de xubilación do actual vogal titular representante da devandita consellería.
Xa que logo, vacante a mencionada vogalía titular, e por proposta da conselleira de Política Territorial, Obras Públicas e Transportes, e logo da deliberación do Consello da Xunta de Galicia na súa reunión do día dezasete de xaneiro de dous mil oito,
DISPOÑO:
Artigo único.-Nomear como vogal titular do Consello de Administración do ente público Portos de Galicia, en representación da Consellería de Economía e Facenda, a Joaquín Caballero Miranda.
Santiago de Compostela, dezasete de xaneiro de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 16 de xaneiro de 2008 pola que se ditan instrucións sobre a confección de nóminas do persoal ao servizo da Administración autonómica para o ano 2008.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/02/2008

Advertido erro na citada orde, publicada no DOG nº 15, do 22 de xaneiro de 2008, deben facerse as seguintes correccións:
Na páxina 1.340, no punto 3, letra c) parágrafo 2º alínea 1ª onde di: «Dado que o complemento específico se percibise en catorce mensualidades», debe dicir: «Dado que o complemento específico se percibe en catorce mensualidades».
No anexo V páxina 1.347 punto 3º a contía do 4º período que figura na columna do mes de xuño con 40,81 debe figurar con 48,81.